બહુ લાંબા ભૂતકાળમાં ન જઈએ, પરંતુ છેલ્લી ટર્મના કોર્પોરેટરોને એચપી કંપનીનાં લેપટોપ અપાયાં હતાં. આ લેપટોપ પૂર્વ કોર્પોરેટરોને તો ખાસ ઉપયોગી થયાં નહીં, પરંતુ ગત ઓક્ટોબર-૨૦૧૫ની ચૂંટણીમાં હારેલા-જીતેલા કે ટિકિટ ન મેળવી શકેલા તમામે તમામ પ્રજાના પ્રતિનિધિઓએ એચપીનાં લેપટોપ ઘર ભેગાં જ કર્યાં છે. અસિત વોરા જેવા એકાદ-બે અપવાદને છોડતાં અન્ય કોઈએ કોર્પોરેશનની એટલે કે પ્રજાની સંપત્તિને પાંચ વર્ષની ટર્મ પૂર્ણ થયા બાદ તંત્રની તિજોરીમાં જમા કરાવવાની તસ્દી લીધી નથી.